Sodba Splošnega sodišča (drugi senat) z dne 11. julija 2018 – Buonotourist/Komisija

(Zadeva T‑185/15)

„Državne pomoči – Podjetje, ki upravlja omrežje avtobusnih povezav v deželi Kampaniji – Prednost – Storitev splošnega gospodarskega pomena – Nadomestilo za obveznosti opravljanja javne službe, ki se plačuje po sodbi sodišča, ki odloča na zadnji stopnji – Sklep, s katerim je ukrep razglašen za nezdružljivega z notranjim trgom – Obstoječe pomoči in nove pomoči – Uredba (EGS) št. 1191/69 – Pogoji za izvzetje od obveznosti priglasitve – Člen 4(5) in člen 7(6) Uredbe (ES) št. 659/99 – Pristojnosti Komisije in nacionalnih sodišč na področju nadzora državnih pomoči – Pravnomočnost sodbe višjega nacionalnega sodišča – Časovna veljavnost pravil materialnega prava – Zaupanje v pravo – Pravna varnost“

1. Sodni postopek – Navajanje novih razlogov med postopkom – Razširitev predhodno navedenega razloga – Dopustnost (Poslovnik Splošnega sodišča (1991), člen 48(2)) (Glej točko 78.)

2. Pomoči, ki jih dodelijo države – Obstoječe pomoči – Stalni nadzor, ki ga izvaja Komisija z državami članicami – Pravna narava v primeru, ko Komisija ne ugotovi nezdružljivosti z notranjim trgom (člen 108(1) in (3) PDEU) (Glej točko 80.)

3. Pomoči, ki jih dodelijo države – Obstoječe pomoči in nove pomoči – Nadomestila za obveznosti javne službe na področju regionalnega prometa – Izvzetje od obveznosti priglasitve iz člena 17(2) Uredbe št. 1191/69 – Ukrepi, ki ne spoštujejo vsebinskih meril te uredbe – Opredelitev za novo pomoč – Obveznost predhodnega obveščanja (člen 108 PDEU; Uredba Sveta št. 1191/69, člen 17(2)) (Glej točke 92, od 106 do 115 in 120.)

4. Pomoči, ki jih dodelijo države – Pregled Komisije – Neobstoj pripomb zainteresiranih strank – Neobstoj vpliva na veljavnost sklepa Komisije – Obveznost preučiti elemente, na katere se ni izrecno sklicevalo, po uradni dolžnosti – Neobstoj (člen 108(2) PDEU) (Glej točko 110.)

5. Pomoči, ki jih dodelijo države – Pojem – Ukrepi za pokritje stroškov, ki jih je imelo podjetje v zvezi z opravljanjem javnih storitev – Izključitev – Pogoji, navedeni v sodbi Altmark – Kumulativnost (člen 107(1) PDEU) (Glej točke od 124 do 128 in 132.)

6. Pomoči, ki jih dodelijo države – Vpliv na trgovino med državami članicami – Škodovanje konkurenci – Merila presoje (člen 107(1) PDEU) (Glej točke od 141 do 143.)

7. Pomoči, ki jih dodelijo države – Pristojnosti Komisije oziroma nacionalnih sodišč – Vloga nacionalnih sodišč – Načelo pravnomočnosti – Neizvršljivost načela pravnomočnosti na vračilo nezakonite pomoči – Neizvršljivost načela pravnomočnosti na kasnejši sklep Komisije, s katerim je ugotovila obstoj nezakonite državne pomoči (člena 107(1) PDEU in 108(3) PDEU) (Glej točke od 183 do 190.)

8. Pravo Evropske unije – Načela – Varstvo zaupanja v pravo – Meje – Uporaba novih predpisov za prihodnje učinke položajev, nastalih na podlagi prejšnjih predpisov (Glej točki 203 in 204.)

9. Promet – Pomoč za promet – Uredba št. 1370/2007 – Časovna veljavnost – Uporaba za pomoči, izplačane od začetka veljavnosti uredbe, ob upoštevanju prehodnih določb (člena 107(1) PDEU in 108(3) PDEU; Uredba Evropskega parlamenta in Sveta št. 1370/2007; Uredba Sveta št. 1191/69) (Glej točke od 209 do 212.)

Predmet

Predlog na podlagi člena 263 PDEU za razglasitev ničnosti Sklepa Komisije (EU) 2015/1075 z dne 19. januarja 2015 o državni pomoči SA.35843 (2014/C) (ex 2012/NN), ki jo je izvedla Italija – Dodatno nadomestilo za opravljanje javne službe za družbo Buonotourist (UL 2015, L 179, str. 128).

Izrek

1. Tožba se zavrne.

2. Družba Buonotourist Srl poleg svojih stroškov nosi stroške, ki jih je priglasila Evropska komisija.